Umongameli Robert Mugabe Uncoma Udokotela Chris Mushonga
UMushonga ubikwa ekhulelwe ngamanxeba okutshaywa yizikliwi ezimngenele emzini wakhe ngenyanga ka June
Umongameli Robert Mugabe lomsekeli wakhe uNkosikazi JoyceMujuru, inhloko kahulumende uMnumzana Morgan Tsvangirai, lomsekeli wakheuMnumzana Arthur Mutambara namhlanje bamanyene labemuli yako Mushonga ngemvakokulahlekelwa kwayo ngudokotela Christopher Mushonga, obhubhele emzini wakhe eMt Pleasant eHarare ngoMgqibelo. UMushonga ubengumka Nkosikazi PriscillaMisihairambwi Mushonga umphathintambo obona ngezokusebenzelana kwele Zimbabwelamanye amazwe, engumsekeli kanobhala jikelele weMDC ekhokhelwa nguMnumzana Mutambara. UMushonga obeseleminyaka engamatshumi ayisikhombisa lantathu-73, ubikwa ebulewe ngamanxeba awathole ngemva kokutshaywa kakubi yizikliwiezimngenele emzini wakhe eMt Pleasant ngenyanga kaJune. IStudio 7 ikhulumelomnewabo kamuyi uMnumzana Zacharia Mushonga othi bacele uMugabe ukuthi aboneukuthi izikliwi lezi ziyalethwa emithethwandaba. UMushonga ukhangelelweukungcwathwa ngolweSihlanu kibo eChishawasha Mission. Utshiye abantwana abayisitshiyagalolunye lomzukulu oyedwa. Sikhulumelosomabhizimisi weHarare uMnumzana Chemist Siziba, umngane wakhe , othi udabukekakhulu ngemfa yomngane wakhe owesikhathi eside. Kunjanlo nje ilunga ledale lephalamende emziniweMakhandeni koBulawayo, uMnumzana Corneliuus Dube obhubhe ngoMgqibeloesibhedlela seMarter Dei ko Bulawayo uzabekwa ngolweSithathu emathuneni aweWest Park ko Bulawayo. UDube utshiye uNkosikazi labantwana abane. Sixhumeilunga ledale lephalamende elimela iLuveveuMnumzana Reggie Moyo osebenze lomuyi kubandla le MDC elikhokhelwanguMnumzana Morgan Tsvangirai.